Official Journal L 077 , 23/03/1999 P. 0022 - 0033



ID-DIRETTIVA TAL-KUMMISSJONI 1999/12/KE tat-8 ta' Marzu 1999 li taddatta l-progress tekniku għat-tieni darba l-Anness tad-Direttiva tal-Kunsill 88/320/KEE fuq l-ispezzjonar u l-ivverifikar ta' Prattika Tajba tal-Laboratorju (GLP) (Test bir-rilevanza għaż-ŻEE) KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat ir-Regolament tal-Kunsill (KEE) Nru 88/320 tad- 9 ta' Ġunju 1988 fuq l-ispezzjoni u prattika tal-laboratorju tajba (GLP) ([1]), kif emendata bir-Direttiva tal-Kummissjoni 90/18/KEE ([2] ), u b'mod partikolari l-Artikolu 7 tagħha, Billi, fid-9 ta' Marzu 1995, il-Kunsill tal-OECD adotta Deċiżjoni li jemenda l-Annessi tad-Deċiżjoni-Rakkomandazzjoni tal-Kunsill fuq konformità mal-prinċipji ta' prattika tal-laboratorju tajba li taffetwa it-testi nklużi fl-Annessi għad-Direttiva 88/320/KEE; Billi, huwa meħtieġ li taddatta għat-tieni darba l-Anness għad-Direttiva 88/320/KEE sabiex tkun tista tiġi kkunsidrata d-Deċiżjoni tal-Kunsill tal-OECD tad-9 ta' Marzu 1995, u, bl-ippublikar tat-test sħiħ tal-annessi fuq l-ispezzjoni u l-ivverifikar ta' prattika tal-laboratorju tajba, sabiex tiffaċilita l-interpretazzjoni uniformi tagħha; Billi l-miżuri li għalihom hemm provduti f'din id-Direttiva huma b'mod konformi ma' l-opinjoni tal-Kumitat għal addattament ta' progress tekniku għad-Direttivi rigward l-eliminazzjoni ta' xkiel tekniku għan-negozju b'sustanzi u preparamenti perikolużi u ADOTTA DIN ID-DIRETTIVA: Artikolu 1 L-Anness għad-Direttiva 88/320/KEE huwa mibdul bl-Anness ma' dan. Artikolu 2 1. Stati Membri għandhom jadottaw il-liġijiet, regolamenti u dispożizzjonijiet amministrattivi meħtieġa sabiex jikkonformaw ma' din id-Direttiva mhux aktar tard mit-30 ta' Settembru 1999 u għandhom minnufiħ jinforma l-Kummissjoni dwar dan. 2. Meta Stati Membri jadottaw dawn id-dispożizzjonijiet, għandu jkun fihom riferenza għal din id-Direttiva jew ikunu akkumpanjati b'tali riferenza fiż-żmien tal-pubblikazzjoni uffiċjali tagħhom. Il-proċedura ta' t-tali riferenza għandha tiġi adottata mill-Istati Membri. Artikolu 3 Din id-Direttiva hija indirizzata lill-Istati Membri. Magħmul fi Brussel, fit-8 ta' Marzu 1999. Għall-Kummissjoni Martin BANGEMANN Membru tal-Kummissjoni L-ANNESS Id-dispożizzjonijiet għall-ispezzjoni u l-verifika ta' GLP li jinsabu f'partijiet A u B huma dawk li jinsabu fl-Annessi I (Gwidi għall-konformità ta' proċeduri ta' monitoraġġ għal pratika tal-laboratorju tajba) u II (Direzzjoni għat-treġija għall-ispezzjonijiet tal-faċilitajiet tat-test u vverifikar tal-istudji) rispettivament tal-Kunsill tad-Deċiżjoni-Rakkomandazzjoni tal-OECD dwar konformità mal-prinċipji ta' prattika tal-laboratorju tajba ġC(89)87(Finali)] ta' t-2 ta' Ottubru 1989 kif riveduta bid-Deċiżjoni tal-Kunsill tal-OECD li jemenda l-Annessi għad-Deċiżjoni-Rakkomandazzjoni tal-Kunsill fuq konformità mal-prinċipji ta' prattika ta' laboratorju tajba tad-9 ta' Marzu 1995 ġC(95)8(Finali)] PARTI A GWIDI RIVEDUTI GĦALL-KONFORMITÀ TA' PROĊEDURI TA' MONITORAĠĠ GĦALL-PRATTIKA TAL-LABORATORJU TAJBA Sabiex tiffaċilita l-aċċettazzjoni ta' xulxin ta' data tat-test ġenerata għal għoti lill-Awtoritajiet Regolatorji tal-pajjiżi membri tal-OECD, armoniżżazzjoni tal-proċeduri adottati sabiex jiġi monitorat il-prattika tal-laboratorju tajba, kif ukoll it-tqabbil tal-kwalità tagħhom u rigorożità huma essenzjali. L-għan ta' din il-parti tal-Anness hija li tipprovdi direzzjoni prattika dettaljata lill-Istati Membri fuq l-istruttura, mekkaniżmi u proċeduri li għandhom jadottaw meta jiġu stabbiliti programmi ta' monitoraġġ ta' konformità ta' prattika tal-laboratorju tajba sabiex dawn il-programmi jkunu aċċettati internazzjonalment. Huwa rikkonoxxut li Stati Membri għandhom jaddottaw prinċipji ta' GLP u jistabilixxu konformità ma' proċeduri ta' monitoraġġ għall-prattiċi legali nazzjonali u amministrattivi, u skond prijoritajiet li għalihom jagħtu, per eżempju l-iskop ta' kopertura inizzjali u sussegwenti rigward kategoriji ta' kimiċi u tipi ta' ttestjar. Billi Stati Membri jistgħu jistabilixxu aktar minn Awtorità ta' Monitoraġġ ta' Prattika tal-Laboratorju Tajba waħda minħabba il-qafas legali tagħhom għall-kontroll tal-kimiċi, aktar minn programm wieħed ta' konformità ta' prattika tal-laboratorju tajjeb jista' jiġi stabbilit. Id-direzzjoni mogħtija fis-segwenti paragrafi tikkonċerna kull wieħed minn dawn l-Awtoritajiet u programmi ta' konformità, kif xieraq. Tifsiriet ta' t-termini Id-definizzjonijiet ta' t-termini tal-prinċipji OECD ta' prattika tal-laboratorju tajba adottata fl-Artikolu 1 tad-Direttiva tal-Kunsill 87/18/KEE ([3] ) huma applikabbli għal din il-parti tal-Anness Magħduda ma' dan, is-segwenti definizzjonijiet japplikaw: - Prinċipji GLP Prinċipji ta' prattika tal-laboratorju tajba li huma konsistenti mal-prinċipji OECD ta' prattika tal-laboratorju tajba kif adottati fl-Artikolu 1 tad-Direttiva 87/18/KEE, - Monitoraġġ ta' konformità ta' GLP: l-ispezzjoni perjodika ta' faċilitajiet ta' test u/jew l-ivverifikar ta' studji għall-iskopijiet ta' ivverifikar ta' konformità mal-prinċipji ta' GLP. - Programm ta' konformità ta' GLP (Nazzjonali): l-iskema partikolari stabbilita minn kull Stat Membru sabiex timmonitorja l-konformità mal-prattika tal-laboratorju tajba b'faċilitajiet ta' analiżi, fi ħdan it-territorji tagħha, permezz ta' verifika ta' spezzjonijiet u studju, - Awtorità ta' Monitoraġġ ta' GLP (Nazzjonali): korp stabbilit ġewwa kull Stat Membru b'responsabbiltà għall-monitoraġġ ta' konformità tal-faċilitajiet ta' l-analiżi għal prattika tal-laboratorju tajba fi ħdan it-territorju tagħha u għall-qadi ta' kull funzjoni oħra relatata ma' prattika tal-laboratorju tajba kif jista' jiġi determinat nazzjonalment. Huwa aċċettat li aktar minn korp wieħed bħal dan jista' jiġi stabbilit fl-Istat Membru, - Spezzjoni tal-faċilitajiet tat-test kull eżami fuq il-post tal-proċeduri tal-faċilitajiet tat-test sabiex jiġi assessjat il-grad ta' konformità mall-prinċipji ta' GLP. Matul l-ispezzjonijet, l-istrutturi ta' treġija u proċeduri ta' ħidma tal-faċilitajiet tat-test huma eżaminati, impjegati ewlenin tekniċi huma ntervistati, u l-kwalità u integrità ta' data ġenerata mill-faċilità huma assessjati u rapportati, - Awditajar tal-istudju: kull paragun ma' data verġni u rekords assoċjati mar-rapport temporanju jew finali sabiex jiġi determinat jekk id-data verġni ġietx rapportata bi preċiżjoni, sabiex jiġi stabbilit jekk l-ittestjar imwettaq b'mod konformi mal-pjan ta' studju u proċeduri ta' ħidma standard, sabiex tinkiseb informazzjoni addizjonali li mhiex provvduta fir-rapport, u sabiex jiġi stabbilit jekk prattiċi ġewx użati fl-iżvillup tad-data li jfixklu il-validità tagħhom. - Spettur: persuna li jwettaq l-ispezzjonijiet tal-faċilitajiet tat-test u vverifikar tal-istudju f'isem l-Awtorità (Nazzjonali) tal-Monitoraġġ tal-GLP, - Status ta' konformità ta' GLP: il-livell ta' konformità tal-faċilita tat-test mall-prinċipji ta' GLP kif assessjat mill-Awtorità ta' Monitoraġġ GLP (nazzjonali), - Awtorità Regolatorja: kull korp nazzjonali b'responsabiltà legali għall-aspetti tal-kontroll tal-kimiċi. Komponenti għall-proċeduri ta' monitoraġġ tal-konformità ta' prattika tal-laboratorju tajba Amministrazzjoni Kull programm ta' konformità GLP (nazzjonali) għandu jkun ir-responsabiltà ta' korp kostitwit, legalment identifikabbli b' impjegati biżżejjed u li jaħdem fi ħdan qafas ta' amministrazzjoni definita. Stati Membri għandhom: - jiżguraw li l-Awtorità ta' Monitoraġġ (nazzjonali) ta' GLP hija direttament responsabbli għal team' adegwat ta' spetturi li għandhom il-kompetenza teknika/xjentifika meħtieġa jew fl-aħħar mill-aħħar huma responsabbli għal kull team tali, - jippublikaw dokumenti relatati mat-twettieq ta' prinċipji fit-territorji tagħhom, - jippubblika dokumenti li jipprovdu dettalji tal-programm ta' konformità ta' GLP (nazzjonali), inkluż informazzjoni fuq il-qafas legali jew amministrattiv li fiha jitħaddem il-programm u riferenzi għall-atti ppublikati, dokumenti normattivi (p.e. regolamenti, kodiċi ta' prattika), manwali ta' spezzjonijiet, noti ta' direzzjoni, il-perjodiċità tal-ispezzjonijiet u/jew kriterji għal skedi ta' spezzjonar, eċċ., - żamma ta' rekords ta' faċilitajiet ta' analiżi spezzjonati (u l-istatus ta' konformità ta' GLP) u ta' studji vverifikati kemm għal skopijiet internazzjonali kif ukoll nazzjonali. Kunfidenzjalità Awtoritajiet ta' Monitoraġġ GLP (Nazzjonali) għandu jkollhom aċċess għall-informazzjoni ta' valur kummerċjali u, f'okkażjonijiet, jistgħu anke jneħħu dokumenti kummerċjalment sensittivi minn faċilitajiet ta' test jew jirreferu għalihom fid-detall fir-rapporti tagħhom. Stati Membri għandhom: - jagħmlu dispożizzjoni għaż-żamma ta' kunfidenzjalità, mhux biss minn Spetturi imma anke permezz ta' persuni oħra li jkollhom aċċess għall-informazzjoni kunfidenzjali bħala riżultat ta' attivitajiet ta' monitoraġġ ta' konformità ta' GLP, - jiżguraw li, sakemm kull informazzjoni kummerċjalment sensittiva u kunfidenzjali ġiet meħuda, rapporti ta' spezzjonijiet ta' faċilitajiet ta' test u vverifikar ta' studju isiru disponibbli biss lill-Awtoritajiet Regolatorji u, fejn xieraq, lill-faċilitajiet ta' test spezzjonati jew konċernati ma' ivverifikar ta' studju u/jew għall-istudju ta' sponsors. Impjegati u taħriġ Awtorità ta' Monitoraġġ ta' GLP (Nazzjonali) għandhom: - jiżguraw li numru adegwat ta' spetturi huma disponibbli. In-numru ta' spetturi meħtieġa jkun jiddependi minn: (a) in-numru ta' faċilitajiet ta' test involuti fil-programm ta' konformità ta' GLP (nazzjonali); (b) il-frekwenza li għaliha l-istatus ta' konformità ta' GLP tal-faċilitajiet ta' test tista' tiġi assessjata; (ċ) in-numru u l-komplessità tal-istudji magħmula minn dawk il-faċilitajiet ta' test; (d) in-numru ta' spezzjonijiet speċjali jew verifikar rikjesti mill-Awtoritajiet Regolatorji, - jiżguraw li spetturi huma adegwatament ikkwalifikati u mħarrġa. Spetturi għandu jkollhom kwalifiki u esperjenza prattika fil-firxa ta' dixxiplini xjentifiċi rilevanti għall-ittestjar tal-kimiċi Awtorità ta' Monitoraġġ ta' GLP (Nazzjonali) għandha: (a) tiżgura li arranġamenti għandhom isiru mal-ispetturi ta' GLP għat-taħriġ xieraq, b'konsiderazzjoni ttieħed għall-esperjenza u kwalifiċi ndividwali; (b) jinkoraġixxu konsultazzjonijiet, inkluz attivitajiet konġunti ta' taħriġ, fejn meħtieġ, mal-impjegati (nazzjonali) ta' Awtoritajiet ta' Monitoraġġ tal-GLP, f'pajjiżi membri oħra tal-OECD sabiex tiġi promossa armoniżżazzjoni nternazzjonali fl-interpretazzjoni u l-applikazzjoni ta' prinċipji ta' GLP, u l-monitoraġġ ta' konformità fuq it-tali prinċipji, - jiżguraw li mpjrgati tal-ispettorat, inkluz esperti b'kuntratt, m'għandhom l-ebda interess finanzjarju jew interess ieħor fil-faċilitajiet ta' test spezzjonati, l-istudji vverifikati jew id-ditti li jinsponsorjaw tali studji, - jipprovdi spetturi b'mezz xieraq ta' identifikazzjoni (p.e. karta ta' identità) L-ispetturi jistgħu jkunu: - b'impjieġ permanenti ma' l-Awtorità ta' Monitoraġġ tal-GLP (nazzjonali) - b'impjieġ permanenti ma' l-Awtorità ta' Monitoraġġ tal-GLP (nazzjonali) - impjegati b'kuntratt, jew b'mezz ieħor, mill-Awtorità ta' Monitoraġġ GLP (nazzjonali) sabiex iwettqu spezzjonijiet tal-faċilità tat-test jew ivverifikar tal-istudju. Fiż-żewġ kazijiet ta' l-aħħar, l-Awtorità ta' Monitoraġġ (nazzjonali) tal-GLP għandu jkollha fl-aħħar mill-aħħar ir-responsabiltà sabiex tistabilixxi l-istatus ta' konformità ta' GLP fuq faċilitajiet ta' test u l-kwalità/aċċetabilità ta' verifikar ta' studju, u għat-teħid ta' kull azzjoni ibbażata fuq ir-riżultati tal-ispezzjonijiet tal-faċilitajiet ta' test jew ivverifikar ta' studji, li jistgħu jkunu meħtieġa. Programmi ta' konformità ta' GLP (Nazzjonali) Monitoraġġ ta' konformità ta' GLP hija maħsuba sabiex taċċerta jekk il-faċilitajiet ta' test implimentawx prinċipji ta' GLP għat-treġija ta' studji u huma kapaċi li jiżguraw li d-data li tirriżulta hijiex ta' kwalità adegwata. Kif indikat hawn fuq, Stati Membri, għandhom jippublikaw id-dettalji tal-programmi ta' konformità ta' GLP (nazzjonali) tagħhom Tali nformazzjoni għandha, interalia: - tiddefinixxi l-iskop u l-wesgħa tal-programm. Kull programm ta' konformità (nazzjonali) ta' GLP tista tkopri firxa limitata ta' kimiċi, per eżempju, kimiċi ndustrijali, pestiċidi, farmaċewtiċi, eċċ., jew tista' tinkludi kull kimika. L-iskop għall-monitoraġġ ta' konformità għandu jiġi definit, kemm fir-rigward tal-kategoriji tal-kimiċi u t-tip ta' testijiet suġġetti għaliha, per eżempju fiżiċi, kemikali, tossikoloġiċi u/jew ecotossikoloġiċi, - tipprovdi indikazzjoni għat-tip ta' mekkaniżmu minn kif faċilitajiet ta' testjar jidħlu fil-programm L-applikazzjoni tal-prinċipji ta GLP għas-saħħa u data ta' sigurtà ambjentali ġenerat għal skopijiet regolatorji tista tkun mandatorja. Kull mekkaniżmu għandu jkun disponibbli kull fejn faċilitajiet ta' testjar ikollhom il-konformità mal-prinċipji ta' GLP immonitorjata mill-Awtorità ta' Monitoraġġ (nazzjonali) ta' GLP xierqa, - tipprovdi informazzjoni fuq kategoriji ta' spezzjonijiet tal-faċilità ta' test/vverifika ta' studji. Kull programm ta' konformità ta' GLP (nazzjonali) għandu jinkludi: (a) dispożizzjoni għall-ispezzjonar tal-faċilitajiet tat-test. Dawn l-ispezzjonijiet jinkludu kemm faċilità tat-test ġenerali u vverifika ta' studju ta' wieħed jew aktar studji mixjien jew mitmuma; (b) dispożizzjonijiet għall-ispezzjonar ta' faċilitajiet tat-test speċjali/vvarifikar ta' studji fuq talba tal-Awtorità Regolatorja, per eżempju, xprunat minn rikjesta magħmula mill-għoti ta' data tal-Awtorità Regolatorja, - tiddefinixxi s-setgħat tal-ispetturi għad-dħul fil-faċilitajiet tat-test u l-aċċess għad-data tagħhom miżmuma mill-faċilitajiet tat-test (inkluż kampjuni, PĦS (proċeduri ta' ħidma standard) dokumentazzjoni oħra, eċċ.). Fil-waqt li spetturi normalment ma jkunux jixtiequ jidħlu fil-faċilitajiet ta' ttestjar kontra r-rieda tat-treġija tal-faċilità, ċirkostanzi jistgħu jinqalgħu fejn dħul fil-faċilità tat-tset u l-aċċess għad-data huma essenzjali sabiex tiġi mħarsa is-saħħa pubblika jew l-ambjent. is-setgħat disponibbli lill-Awtorità ta' Monitoraġġ ta' GLP (nazzjonali) f'tali kazijiet għandhom jiġu definiti, - deskrizzjoni tal-ispezzjonar tal-faċilità tat-test u proċeduri ta' verifika tal-istudju għall-konformità ta' GLP. Id-dokumentazzjoni għandha tindika l-proċeduri li jridu jiġu wżati sabiex jiġu eżaminati kemm l-proċessi u l-kundizzjonijet organiżżativi li bihom studji jkunu ppjanati, imħaddma, monitorjati u rekordjati. Direzzjoni għat-tali proċeduri hija disponibbli f'parti B ta' dan l-Anness, - azzjonijiet deskritti li jistgħu jittieħdu in segwitu ta' spezzjonijiet tal-faċilitajiet ta' ttestjar u vverifikar ta' studji. Is-segwitu ta' spezzjonijiet ta' ttestjar u vverifikar ta' studju Meta spezzjonar tal-faċilità tat-test jew ivverifikar ra' studju ġiet mitmuma, l-ispettur għandu jipprepara rapport bil-miktub tal-riżultati. Stati Membri għandhom jieħdu azzjoni fejn devjazzjonijiet mill-prinċipji ta' GLP huma misjuba waqt jew wara spezzjoni tal-faċilità tat-test jew awditjar tal-istudju. L-azzjonijiet xierqa għandhom jiġu deskritti f'dokumenti mill-Awtorità ta' Monitoraġġ GLP (nazzjonali). Jekk spezzjoni tal-faċilità ta' ttestjar jew vverifika tat-test jiġi rivelat devjazzjonijiet minuri mill-prinċipji ta' GLP, il-faċilità tkun mitluba li tirranġa tali devjazzjinijiet minuri. L-ispettur jista' jkun meħtieġ, fi żmien xieraq, li jirritorna fil-faċilità sabiex jivverifika li l-korrezzjonijiet ġew introdotti. Fejn l-ebda, jew devjazzjonijiet minuri biss ikunu nstabu, l-Awtorità ta' Monitoraġġ ta' GLP (nazzjonali) tistgħa: - toħroġ dikjarazzjoni li l-faċilità tat-test ġiet spezzjonata u nstagħabet li qed taħdem f'konformità mal-prinċipji ta' GLP. Id-data tal-ispezzjonijiet u, fejn xieraq, il-kategoriji tat-test spezzjonat fil-faċilità tat-test f'dak iż-żmien għandhom jiġu nklużi. Tali dikjarazzjonijiet jistgħu jintużaw sabiex jipprovdu informazzjoni lill-Awtoritajiet ta' Monitoraġġ ta' GLP (nazzjonali) f'pajjiżi membri tal-OECD, u/jew - jipprovdu l-Awtorità Regolatorja li talbet kull verifika ta' studju b'rapport dettaljat tar-riżultati. fejn devjazzjonijiet serji jinstabu, l-azzjoni meħuda mill-Awtoritajiet ta' Monitoraġġ ta' GLP (nazzjonali) għandha tiddependi fuq iċ-ċirkostanzi partikolari ta' kull każ u d-dispożizzjonijiet legali u amministrattivi li bihom konformità ta' monitoraġġ ġew stabbiliti ġewwa l-pajjiżi tagħhom. Azzjonijiet li jistgħu jittieħdu jinkludu, imma m'humiex limitati, għas-segwenti: - ħruġ ta' dikjarazzjoni, b'dettalji mogħtija tan-nuqqasijiet jew difetti misjuba li jistgħu jaffettwaw il-validità tal-istudji magħmula fil-faċilitajiet ta' testjar, - ħruġ ta' rakkomandazzjoni lill-Awtorità Regolatorja li studju għandu jiġi miċħud, - sospensjoni tal-ispezzjonijiet tal-faċilità tat-test jew verifika ta' studji ta' faċilità tat-test u, per eżempju u fejn amministrittivament possibbli, tneħħija tal-faċilità ta' ttestjar mill-programm ta' konformità ta' GLP (nazzjonali jew minn kull elenku eżistenti jew reġistru ta' faċilitajiet ta' test bla ħsara għal faċilitajiet ta' ttestjar ta' GLP), - li jkun meħtieġ li dikjarazzjoni li tispjeġa id-devjazzjonijiet tkun mehmuża mar-rapporti speċifiċi ta' studju, - azzjoni permezz tal-qrati, fejn ġustifikat miċ-ċirkostanzi u fejn proċeduri legali/amministrattivi hekk jippermettu. Proċeduri tal-Appell Problemi, jew differnzi fl-opinjoni, bejn spetturi u l-management tal-faċilità tat-test jistgħu jiġu risolti tul il-perkors tal-ispezzjoni tal-faċilità tat-test jew l-ivverifikar tal-istudju. Madankollu, jista ma jkunx dejjem possibbli li ftehim jintleħaq. Proċedura għandha teżisti ta' kif rappreżentazzjonijiet jistgħu jsiru mill-faċilità tat-test rigward ir-riżultat ta' spezzjoni ta' faċilità tat-test jew vverifikar ta' studju għall-monitoraġġ dwar konformità ta' GLP u/jew rigward l-azzjoni tal-Awtorità ta' Monitoraġġ ta' GLP li tipproponi li tieħu dwar dan. PARTI B DIREZZJONI RIVEDUTA GĦAT-TREĠIJA TA' SPEZZJONIJIET TA' FAILITAJIET TAT-TEST U VVERIFIKAR TA' STUDJI Daħla L-iskop ta' din il-parti tal-Anness hija li tipprovdi direzzjoni għat-treġija tal-ispezzjonijiet tal-faċilità tat-test u l-ivverifikar ta' studji li tkun aċċettata minn kull pajjiż membru tal-OECD. Hija prinċiplament konċernata mill-ispezzjonijiet tal-faċilità ta' test, attività li tokkupa l-biċċa l-kbira tal-ħin tal-ispetturi tal-GLP. Kull spezzjoni ta' faċilità tat-test ġeneralment tinkludi vverifikar ta' studju jew reċensjoni bħala parti mill-ispezzjoni, imma vverifikar ta' studji iridu jkunu wkoll isiru minn żmien għal żmien fuq talba, per eżempju tal-Awtorità Regolatorja Direzzjoni ġenerali fuq it-treġija ta' vverifikar ta' studju għandhom jinstabu fit-tmiem ta' dan l-Anness. Spezzjonijiet tal-faċilità tat-test isiru sabiex jiġi stabbilit il-grad ta' konformità tal-faċilitajiet ta' test u studji bi prinċipji ta' GLP u sabiex tiġi stabbilita l-integrità ta' data sabiex jiġi żgurat li d-data li tirriżulta hija ta' kwalità adegwata għal valutazzjoni u teħid ta' deċiżjonijiet mill-Awtoritajiet Regolatorji nazzjonali. Huma jirriżultaw f'rapporti li jiddeskrivu l-grad ta' konformità tal-faċilità ta' test ma' prinċipji ta' GLP. Spezzjonijiet tal-faċilità ta' test għandhom jitmexxu fuq bażi regolari, ta' rutina sabiex jiġu stabbiliti u miżmuma rekords ta' l-istatus ta' konformità ma' GLP ta' faċilitajiet ta' test. Aktar kjarifika ta' ħafna mill-punti f'din il-parti tal-Anness jistgħu jiġu miksuba b'riferenza mad-dokumenti ta' consensus tal-OECD fuq GLP (p.e il-funzjoni u responsabilitajiet tad-direttur tal-istudji). Tifsiriet tat-termini Id-definizzjonijiet tat-termini tal-prinċipji OECD ta' prattika tal-laboratorju tajba adottati fl-Artikolu 1 tad-Direttiva tal-Kunsill 87/18/KEE u għall-parti A tal-Anness ta' din id-Direttiva huma applikabbli għal din il-parti tal-Anness. Spezzjonijiet tal-faċilitajiet tat-test Spezzjonijiet għall-konformità mal-prinċipji ta' GLP jistgħu jsiru f'kull faċilità ta' test li joħorġu data rigward sigurtà ta' saħħa u ambjent għall-iskopijiet regolatorji. Spetturi jistgħu jiġu rikjesti li jivverifikaw data relatata mal-propjetajiet fiżiċi, kimiċi, tossikoloġiċi jew ekotossikoloġiċi ta' sustanza jew preparazzjoni. F'ċerti kazijiet, spetturi jistgħu jeħtieġu assistenza minn esperti f'dixxiplini partikolari. Id-diversità vasta ta' faċilitajiet (f'termini kemm ta' tqiegħed fiżiku u struttura ta' treġija), flimkien mal-varjetajiet ta' tipi ta' studji li jiltaqgħu magħhom spetturi, tfisser li spetturi jridu jużaw il-ġudizzju tagħhom sabiex jivvalutaw il-grad u l-punt ta' konformità mal-prinċipji ta' GLP. Madankollu, spetturi għandhom iħabirku għall-trattament konsistenti fl-evalwar jekk, fil-każ ta' faċilità ta' test partikolari jew studju, livell adegwat ta' konformità ma' kull prinċipju ta' GLP ġietx miksuba. Fis-sezzjonijiet segwenti, direzzjoni qed tingħata fuq l-aspetti varji tal-faċilità tat-test, inkluz l-impjegati tagħha u proċeduri, li x'aktarx ikunu eżaminati mill-ispetturi. F'kull sezzjoni hemm dikjarazzjoni ta' skop, kif ukoll elenku illustrativ ta' oġġetti speċifiċi li jistgħu jiġu kkunsidrati tul il-perkors ta' l-ispezzjonar tal-faċilità tat-test. dawn il-listi m'humiex maħsuba li jkunu komprensivi u m'għandhomx jittieħdu bħala tali. Spetturi m'għandhomx jikkonċernaw rwieħom mad-disinn xjentifiku ta' studju jew l-interpretazzjoni tar-riżultati ta' studji fir-rigward ta' riskji għas-saħħa tal-bniedem jew l-ambjent. Dawn l-aspetti huma r-responsabiltà ta' dawk l-Awtoritajiet Regolatorji li għalihom id-data tiġi mgħotija għal skopijiet regolatorji. Spezzjonijiet tal-faċilitajiet tat-test u vverifikar ta' studji inevitabilment jiddisturbaw ix-xogħol normali ta' faċilità. Spetturi għandom għalhekk imexxu x-xogħol tagħhom b'mod ippjanat bir-reqqa u, kemm jista' jkun prattiku, jirrispettaw ix-xewqat tal-management tal-faċilità tat-test dwar il-ħinijiet taż-żjajjar ta' ċertu sezzjonijiet tal-faċilità. Spetturi għandhom, waqt it-treġija ta' spezzjonijiet ta' faċilitajiet ta' test u vverifikar ta' studji, ikollhom aċċess għall informazzjoni kunfidenzjali, ta' valur kummerċjali. Huwa essenzjali li huma jiżguraw li tali nformazzjoni jarawha biss impjegati awtoriżżati. Ir-responsabilitajiet tagħhom f'dan ir-rigward tkun stabbilita fi ħdan il-programm ta' monitoraġġ ta' konformità tal-GLP (nazzjonali). Proċeduri ta' spezzjonar Spezzjoni ta' qabel Skop: sabiex l-ispettur jiffamiljariżża ruħu mal-faċilità li għandha tiġi spezzjonata fir-rigward ta' struttura ta' treġija, it-tqassim fiżiku tal-bini, u l-firxa ta' studji. Qabel it-treġija ta' spezzjoni tal-faċilità tat-test jew verifika ta' studju, spetturi għandhom jiffamiljariżaw rwieħom mal-faċilità li trid tiġi mvista. Kull informazzjoni eżistenti tal-faċilità għandha tiġi riveduta. Din tista' tinkludi rapporti ta' spezzjonijiet preċedenti, it-tqassim tal-faċilità, tabelli tal-organiżżazzjoni, rapporti ta' studji, protokolli u curriculavitae (CV) tal-impjegati. Tali dokumenti għandhom jipprovdu nformazzjoni fuq: - it-tip, daqs u t-tqassim tal-faċilità, - il-firxa ta' studji li x'aktarx jiltaqgħu magħhom matul l-ispezzjoni, - l-istruttura ta' treġija tal-faċilità. Spetturi għandhom jinnotaw, partikolarment, kull defiċjenza minn spezzjonijiet ta' qabel tal-faċilitajiet tat-test. Fejn l-ebda spezzjoni preċedenti tat-test ma tkun saret qabel, żjara ta' spezzjoni minn qabel tista ssir sabiex tiġi miksuba l-informazzjoni rilevanti. faċilitajiet tat-test jistgħu jiġu nformati dwar id-data u l-ħin tal-wasla tal-ispettur, l-għan tal-vista tagħhom u il-ħin li x'aktarx għandhom idumu fil-bini. Dan għandu jippermetti l-faċilità tat-test sabiex jiżguraw li l-personnel xieraq u d-dokumentazzjoni rilevanti huma disponibbli F'kazijiet fejn dokumentazzjoni jew rekords partikolari għandhom jiġu eżaminati, jista' jkun utli li dawn jiġu identifikati lill-faċilità tat-test bil-quddiem sabiex ikunu mmedjatament disponibbli matul l-ispezzjoni tal-faċilità ta' ttestjar. Konferenza tal-bidu Skop: sabiex tinforma l-management u l-impjegati tal-faċilità bir-raġuni tal-ispezzjoni tal-faċilità ta' ttestjar jew ivverifikar ta' studju li dalwaqt għandha ssir, u sabiex tidentifika iż-żoni tal-faċilita, studju(/i) magħżula għall-ivverifikar, dokumenti u impjegati li x'aktarx jiġu nvoluti. Id-dettalji prattiċi u amministrattivi tal-ispezzjoni tal-faċilità ta' ttestjar jew ivverifikar ta' studju għandu jiġi diskuss mat-treġija tal-faċilità fil-bidu taż-żjara. Fil-konferenza tal-bidu, l-ispetturi għandhom: - jiddelinejaw l-iskop u l-għan taż-żjara, - jiddeskrivu d-dokumentazzjoni li tkun meħtieġa għall-ispezzjoni tal-faċilità tat-testtjar, bħalma huma elenki fuq studji għaddejjin u mitmuma, pjani ta' studji, proċeduri ta' ħidma standard, rapporti ta' studji, eċċ. Aċċess għal u, jekk meħtieġ arranġamenti għall-ikkopjar tad-dokumenti rilevanti għandhom jiġu miftehma f'dan il-ħin, - jikkjarifikaw jew jitolbu nformazzjoni fuq l-istruttura ta' treġija (organiżżazzjoni) u impjegati tal-faċilità, - request information as to the conduct of studies not subject to GLP principles in the areas of the test facility where GLP studies are being conducted,"- jitolbu nformazzjoni fuq it-treġija ta' studji mhux soġġetti għall-prinċipji ta' GLP fis-setturi tal-faċilità ta' ttestjar fejn l-istudji ta' GLP qed issir,- make an initial determination as to the parts of the facility to be covered during the test facility inspection, jieħdu deċiżjoni inizjali dwar liema partijiet tal-faċilità għandhom jaraw waqt Iż-żjara ta' spezzjoni tal-faċilità jiddeskrivu d-dokumenti u l-kampjuni li jkollhom bżonn għat-tkomplija jew studji mitmuma magħżula għall-ivveruifikar ta' studju, - jindikaw li konferenza ta' l-egħluq issir fit-tmiem tal-ispezzjoni. Qabel ma jipproċedu aktar bi spezzjoni tal-faċilità tat-test, huwa rakkomandat għall-ispettur(i) li jistabilixxi kuntatt mad-diviżjoni tal-assigurazzjoni tal-kwalità (QA) tal-faċilità. Bħala regola ġenerali, meta spetturi jispezzjonaw faċilità, spetturi għandhom isibu utli li jkunu akkumpanjati minn membru tad-diviżjoni tal-QA Spetturi jistgħu jitolbu li kamra apparti tinstab għall-eżami tad-dokumenti u attivitajiet oħra. Organiżżazzjoni u impjegati Skop: sabiex tistabilixxi li l-faċilità tat-test għandha biżżejjed impjegati kwalifikati, risorsi ta' staff u servizzi ta' appoġġ għall-varjetà u n-numru ta' studji magħmula; l-istruttura organiżżativa hija sodisfaċenti, u l-management stabilixxa politika rigward taħriġ u sorveljanza ta' saħħa ta' l-impjegati għall-istudji magħmula fil-faċilità. Il-management għandu jkun mitlub jipproduċi ċerti dokumenti, bħalma hu: - pjanti tal-pjani, - treġija tal-faċilità u tabella tal-organiżżazzjoni xjentifika, - CV tal-impjegati involuti fit-tip(i) ta' studji magħżula għall-ivverifikar ta' studju, - elenku (/i) ta' studji għaddejjin jew lesti b'informazzjoni tat-tip ta' studju, dati tal-bidu/tmiem, sistema ta' test, metodu tal-applikazzjoni tas-sustanza tat-test u l-isem tad-direttur ta' studju, - poloz ta' sorveljanza tas-saħħa tal-impjegati, - deskrizzjonijiet tax-xogħol tal-impjegati u programmi ta' taħriġ u rekords, - indiċi tal-proċeduri ta' impjieġ standard tal-faċilita (PIS), - PIS speċifiċi kif relatati mal-istudji u proċeduri li qed jiġu spezzjonati jew ivverifikati, - elenku(/i) tad-diretturi ta' studju u sponsors assoċjati mal-istudju(/i) li qed jiġu vverifikati. L-ispettur għandu jiċċekkja, partikolarment: - elenki ta' studji għaddejjin u mitmuma sabiex jiġi aċċertat il-livell tax-xogħol li qed isir mill-faċilità tat-test, - l-identità u l-kwalifiċi tad-direttur(i) tal-istudju, il-kap tad-diviżjoni tal-assigurazzjoni tal-kwalità u personnel ieħor, - eżistenza ta' PIS għal kull żona rilevanti ta' test. Programm ta' assigurazzjoni tal-kwalità Skop: sabiex jiġi stabbilit jekk il-mekkaniżmi wżati sabiex jassiġuraw ' il management li l-istudji qed isiru skond il-prinċipji ta' GLP huma adegwati. Il-kap tat-taqsima tal-assigurazzjoni tal-kwalità għandu jiġi mitlub li juri s-sistemi u l-metodi ta' spezzjoni ta' QA u l-monitoraġġ tal-istudji, u s-sistema għall-irrekordjar ta' osservazzjonijiet magħmula għall-monitoraġġ ta' QA. Spetturi għandhom jiċċekjaw: - il-kwalifiċi tal-kap tal-QA, u ta' kull impjegat fil-QA, - li t-taqsima tal-QA taħdem indipendentement mill-istaff involut fl-istudji, - kif it-taqsima tal-QA tiskeda u tmexxi l-ispezzjonijiet, kif timmonitorja fażijiet kritiċi identifikabbli f'kull studju, u liema risorsi huma disponibbli għall-ispezzjonijiet ta' QA attivitajiet ta' monitoraġġ, - li fejn studji huma ta' perjodu hekk qasir li monitoraġġ ta' kull studju huwa mprattikabbli, arranġamenti jeżistu għall-monitoraġġ fuq bażi ta' kampjun - il-firxa u l-profondità ta' monitoraġġ ta' QA tul il-fażijiet prattiċi tal-istudju, - il-firxa u l-profondità ta' monitoraġġ ta' QA fir-rutina ta' ħidma tal-faċilità tat-test, - il-proċedura ta' QA għall-iċċekkjar tar-rapport finali sabiex tiżgura il-kompattibilità mad-data verġni, - li l-management jirċievi rapporti mill-QA rigward problemi li aktarx jaffetwaw il-kwalità u l-integrità tal-istudju, - l-azzjonijiet meħuda mill-QA meta jinstabu d-devjazzjonijiet, - is-sehem tal-QA, jekk ikun hemm, jekk studji jew partijiet minn studji jiġu magħmula f'laboratorji b'kuntratt - is-sehem magħmul, jekk ikun hemm, mill-QA fir-reċensjoni, reviżjoni u aġġornar ta' PĦS Faċilitajiet Skop: sabiex jiġi stabbilit jekk il-faċilità tat-test, kemm jekk fuq ġewwa jew fuq barra, hiex ta' daqs xieraq, disinn u lok u li jilħqu il-bżonnijiet tal-istudji li qegħdin isiru. L-ispettur għandu jiċċekja, jekk: - id-disinn jippermetti grad adegwat ta' separazzjoni sabiex, per eżempju, sustanzi ta' test, annimali, djiti, kampjuni patoloġiċi, eċċ, ta' studju wieħed jistgħax jiġu mfixxkla ma' dawk ta' oħrajn, - kontroll ambjentali u proċeduri ta' monitoraġġ jeżistu u jaħdmu tajjeb f'żoni kritiċi, per eżempju, kmamar ta' sistemi ta' test tal-annimali u bijoloġiċi oħra, żoni ta' ħażna ta' sustanza ta' test, żoni tal-laboratorju, - iż-żamma ta' ndafa in ġenerali huwa adegwat għall-faċilitajiet varji u li jkun hemm, jekk meħtieġ, proċeduri ta' kontroll ta' ħsara. Attenzjoni, sistemazzjoni, u trażżin ta sistemi ta' test bioloġiċi Skop: sabiex jistabilixxi jekk il-faċilità ta' test, jekk impenjat fi studji bl-użu ta' sistemi ta' test fuq annimali u bijoloġiċi oħra, għandux faċilitajiet ta' appoġġ u kundizzjonijiet għall-ħarsien tagħhom, sistemazzjoni u trażżin, biżżejjed sabiex jitħares mit-tensjoni li tista' taffetwa is-sistema tat-test u għalhekk il-kwalità tad-data. Faċilità ta' test tista tkun qed tmexxi studji li jinħtieġu diversità ta' speċi ta' annimali u pjanti kif ukoll sistemi mikrobiċi jew cellulari oħra jew subċellulari. it-tip ta' sistemi ta' test li qed jiġi wżat għandu jistabbilixxi l-aspetti relatati mal-kura, sistemazzjoni jew żamma li l-ispettur għandu jimmonittorja Permezz tal-ġudizzju tiegħu, l-ispettur għandu jiċċekkja, skond is-sistemi ta' test, li: - hemm faċilitaiet adegwati għas-sistemi ta' test użati u għall-bżonnijiet tat-test, - hemm arranġamenti sabiex annimali u pjanti jinżammu fi kwarantina jiġu ntrodotti fil-faċilità u li dawn l-arranġamenti qed jaħdmu b'mod sodisfaċenti, - hemm arranġamenti sabiex annimali jiġu isolati (jew elementi oħra ta' sistema ta' test, jekk meħtieġ) magħrufa li huma, jew issuspettati li huma, morda jew li jġorru l-mard, - hemm monitoraġġ adegwat u żamma tar-rekords fuq saħħa, mġieba jew aspetti oħra, kif xieraq għas-sistema tat-test, - it-tagħmir għaż-żamma ta' kundizzjonijiet ambjentali meħtieġa għal kull sistema ta' test huma adegwati, miżmuma tajjeb, u effettivi, - gaġġi tal-annimali, xtillieri, tankijiet u kontenituri oħra, kif ukoll tagħmir ta' aċċessorju huma miżmuma suffiċjentement nodfa - analiżi sabiex jitħarsu kundizzjonijiet ambjentali u sistemi ta' appoġġ isiru kif meħtieġ, - faċilitajiet jeżistu għat-tneħħija u rimi ta' skart u żibel tal-annimali mis-sistemi tat-test u li dawn huma mħaddma sabiex titnaqqas l-infestazzjoni minn parassiti, irwejjaħ, perikoli ta' mard u kontaminazzjoni ambjentali, - żoni ta' ħażna huma provduti għall-għalf tal-annimali u materjal ekwivalenti għal kull sistema ta' test; li dawn iż-żoni m'humiex użati għal ħażna ta' materjal ieħor bħalma huma sustanzi ta' test, kimiċi ta' kontroll ta' pesti jew disinfettanti, u li huma separati minn medded oħra fejn l-annimali huma sistemati jew sistemi ta' test bioloġiċi oħra huma miżmuma, - għalf maħżun u friex huma protetti minn deterjorazzjoni minn kundizzjonijiet ambjentali avversi, infestazzjoni jew kontaminazzjoni. Apparat, materja, reaġent u kampjuni Skop: sabiex tistabilixxi jekk il-faċilità tat-test għandiex apparat jaħdem lokaliżżat b'mod xieraq fi kwantità suffiċjenti u ta' kapaċità adegwata sabiex jilħaq għal ħtiġijiet tat-tests magħmula fil-faċilità u li l-materja, reaġenti u l-kampjuni huma ittikkettjati kif suppost, użati u maħżuna. L-ispettur għandu jiċċekja, li: - l-apparat huwa nadif u li jaħdem b'mod tajjeb, - rekords inżammu ta' ħidma, manutenzjoni, verifika, kalibrazzjoni u validità ta' tagħmir jew apparat li jkejjel (inkluz sistemi komputerizzati), - materja u reaġenti kimiċi huma ittikketjati sewwa u maħżuna f'temperaturi xierqa u li dati ta' skadenza m'humiex injorati. It-tiketti tar-reaġenti għandhom jindikaw is-sors, l-identità u konċentrazzjoni u/jew kull informazzjoni pertinenti oħra, - kampjuni huma identifikati tajjeb bis-sistema ta' test, studju, natura u data ta' ġbir, - apparat u materji wżati ma jbidlux b'kull mod estensiv apprezzabbli s-sistemi ta' test. Sistemi ta' test Skop: Sabiex jiġi stabbilit jekk proċeduri adegwati jeżistux għall-maniġġ u kontroll tal-varjetà ta' sistemi ta' test meħtieġa bl-istudji magħmula fil-faċilità, pereżempju, sistemi kimiċi u fiżiċi, sistemi ċellulari u mikrobiċi, pjanti u annimali Sistemi fiżiċi u kimiċi L-ispettur għandu jiċċekja, li: - fejn meħtieġ li jistudja pjanijiet, l-istabilità tat-test u sustanzi ta' riferenza ġiet stabbilita u li s-sustanzi ta' riferenza speċifikati fi pjanijiet ta' test ġew użati, - f'sistemi awtomatiżati, data maħruġa minn grafs, traċċi ta' rekorder jew materja stampat minn kompjuter kif dokumentat bħala data verġni u arkivjat. Sistemi ta' test bioloġiċi Rendikont jittieħed tal-aspetti rilevanti li għalihom saret riferenza hawn fuq dwar kura, sistemazzjoni jew żamma ta' sistemi ta' test bioloġiċi, l-ispettur għandu jiċċekkja li: - sistemi ta' test huma kif speċifikat fi pjani ta' studju, - sistemi ta' test huma adegwatament u, jekk meħtieġ u xieraq, identifikati b'mod uniku matul l-istudju, u li rekords jeżistu rigward irċevuti tas-sistemi ta' test u jiddokumentaw bis-sħiħ in-numru ta' sistemi ta' test irċevuti, użati, mibdula jew skartati, - sistemazzjoni jew kontenituri tas-sistemi ta' test huma identifikati b'mod sew b'kull informazzjoni neċessarja, - hemm separazzjoni adegwata ta' studji magħmula fuq l-istess speċi ta' annimal (jew l-istess sistemi ta' test bioloġiċi) imma b'sustanzi differenti, - hemm separazzjoni adegwata tal-ispeċi tal-annimali (u sistemi bioloġiċi oħra) kemm fi spazju jew fil-ħin, - l-ambjent tas-sistema ta' test bioloġika huwa kif speċifikat fil-pjan ta' studju jew PĦS għall-aspetti bħalma huma temperatura, jew ċikli ta' dawl/dlam, - l-irrekordjar tal-wasla, maniġġ, sistemazzjoni jew żamma, kura u evalwazzjoni ta' saħħa huwa xieraq għas-sistemi ta' test, - rekords bil-miktub huma miżmuma għall-eżami, kwarantina, morbidità, mortalità, mġieba, dianjosi u trattament tas-sistemi tal-annimal u pjanta u aspetti simili kif xieraq għal kull sistema ta' test bioloġiku, - hemm dispożizzjonijiet għat-tneħħija xierqa tass-sistemi ta' test fit-tmiem it-testijiet. Sustanzi ta' test u ta' riferenza Skop: sabiex jiġi stabbilit jekk il-faċilità ta' test għandhiex proċeduri mfassla (i) sabiex jiżguraw li l-identità, qawwa, kwantità u komposizzjoni ta' sustanzi ta' test u riferenza huma b'mod konformi mal-ispeċifikazzjonijiet, u (ii) sabiex il-wasla u l-ħażna tas-sustanzi ta' test isir sew. L-ispettur għandu jiċċekja, li: - hemm rekords bil-miktub fuq il-wasla (inkluz l-identifikazzjoni tal-persuna responsabbli), u fil-maniġġ, it-teħid tal-kampjuni, użu u l-ħażna ta' sustanzi ta' test u riferenza, - kontenituri ta' sustanzi ta' test u ta' riferenza huma ttikkettjati sew, - kundizzjonijiet ta' ħażna huma xierqa sabiex jippreservaw il-konċentrazzjoni, purità u l-istabbilità tas-sustanzi ta' test u riferenza, - hemm rekords bil-miktub fuq id-determinazzjoni tal-identità, purità, komposizzjoni, stabbilità, u għall-prevenzjoni tal-konteminament tas-sustanzi ta' test u riferenza, fejn applikabli, - hemm proċeduri fuq id-determinazzjoni tal-omogenità u l-istabbilità tat-taħlit li jkun fihom sustanzi ta' test u ta' riferenza, fejn applikabli, - kontenituri li jżommu taħlit (jew taħlita) tas-sustanzi ta' test u riferenza huma ttikkettjati u li rekords huma miżmuma tal-omoġenità u stabbilità tal-kontenuti, fejn applikabbli, - meta t-test huwa ta' tul ta' aktar minn erba' ġimgħat, kampjuni minn kull lot tas-sustanzi ta' test u riferenza ikunu ġew meħuda għall-iskopijiet ta' analiżi u li jkunu ġew miżmuma għal żmien xieraq, - proċeduri għat-taħlit ta' sustanzi huma mfassla sabiex jimpedixxu żbalji fl-identifikazzjoni jew kontaminazzjoni nkroċjata. Proċeduri ta' ħidma standard Skop: sabiex jiġi stabbilit jekk il-faċilità ta' test għandux PĦS bil-miktub rigward kull aspett importanti tal-ħidmiet tagħha u li waħda mill-metodi importanti ta' teknika ta' tmexxija sabiex tiġi kkontrollata l-ħidma tal-faċilità hija bl-użu ta' PHS bil-miktub. Dawn jirrigwardaw direttament l-elementi ta' test ta' rutina magħmula mill-faċilità tat-test. L-ispettur għandu jiċċekja, li: - kull faċilità taż-żona ta' test għandu għad-dispożizzjoni mmedjata, kopji awtoriżżati ta' PHS. - proċeduri jeżistu għar-reviżjoni u l-aġġornament tal-PHS, - kull emendi jew bidla ta' PHS ikunu ġew awtoriżżati u datati, - inkartamenti storiċi ta' PĦS huma miżmuma, - PĦS huma disponibbli għal, imma mhux neċessarjament limitati għal, attivitajiet segwenti: (i) wasla; l-iffissar ta identità, purità, komposizzjoni u stabbilità; ittikkettjar, maniġġjar; teħid ta' kampjuni; użu; u ħażna tas-sustanzi ta' test u ta' riferenza; (ii) użu, żamma, tindif, kalibrazzjoni u validità ta' apparat li jkejjel, sistemi ta' komputeriżżazzjoni u tagħmir ta' kontroll ambjentali; (iii) preparament ta' formulazzjoni ta' reaġenti u ta' doża; (iv) żamma ta' rekords, raportaġġ, ħażna u rkupru ta' rekords u rapporti; (v) preparazzjoni u kontroll ambjentali fuq żoni li jkun fihom sistemi ta' kontroll ta' test; (vi) wasla, trasferriment, lokazzjoni, karatteriżżazzjoni, identifikazzjoni u ħarsien tas-sistemi ta' test; (vii) maniġġ tas-sistemi ta' test qabel,waqt u fit-tmiem tal-istudju; (viii) it-tqiegħed fl-ordni tas-sistemi ta' test; (ix) l-użu ta' kontroll ta' pest u aġenti ta' tindif; (x) ħidmiet ta' programmi ta' assigurazzjoni tal-kwalità. Ezekuzzjoni ta' l-istudju Skop: sabiex jiġi vverifikat li pjani ta' studju bil-miktub u li l-pjani u t-treġija tal-istudju jinsabu f'konformità mal-prinċipji ta' GLP. L-ispettur għandu jiċċekja, li: - il-pjan ta' studju kien iffirmat mid-direttur ta' studju, - kull emenda għall-pjan ta' studju kien iffirmat u datat mid-direttur ta' studju, - id-data tal-ftehim tal-pjan ta' studju mal-isponsor kien rekordjat (fejn applikabbli), - kejl, osservazzjonijiet u eżaminazzjonijiet kienu b'mod konformi mal-pjan ta' studju u PĦS rilevanti, - ir-riżultati ta' dawn il-kejl, osservazzjonijiet u eżamijiet ġew rekordjati direttament, dak il-ħin, preċiżament u li jinqraw u ġew iffirmati (jew iniżjalati) u datati, - kull bdil fid-data verġni, inkluż data maħżuna fuq il-kompjuter, ma oskuratx dħul ta' qabel, inkluz ir-raġuni għal bidla u identifikat il-persuna responsabbli għall-bidla u d-data ta' meta ġrat, - data ġenerata mill-kompjuter jew maħżuna ġew identifikati u li proċeduri għal protezzjoni kontrihom minn emendi mhux awtoriżżati jew nuqqas huma adegwati, - is-sistemi ta' kompjuter użati waqt l-istudju huma ta' min joqgħod fuqhom, preċiżi u ġew ivvalidati, - kull okkorrenza mhux prevista fid-data verġni kienet ġiet investigata u evalwata, - ir-riżultati preżentati fir-rapporti tal-istudju (temporanju jew finali) huma konsistenti u sħaħ u li dawn jirriflettu korrettement id-data verġni. Rapportaġġ tar-riżultati ta' studju Skop: sabiex jiġi stabbilit jekk ir-rapporti finali humiex ippreparati skond il-prinċipji ta' GLP. Meta qed jeżamina rapport finali, l-ispettur għandu jiċċekja jekk: - hiex iffirmata u datata mid-direttur tal-istudji sabiex jiġi ndikat aċċettazzjoni tar-responsabiltà għall-validità tal-istudju u li jikkonferma li l-istudju ġie mreġġa b'mod konformi mal-prinċipji ta' GLP, huwiex iffirmat u datat mix-xjenzati prinċipali l-oħra, jekk rapporti minn dixxiplini oħra humiex inklużi, - dikjarazzjoni ta' assigurazzjoni ta' kwalità hiex inkluża fir-rapport u li din hija ffirmata u datata, - kull emendi li kienu saru mill-personnel responsabbli, - telenka l-lok arkivjat ta' kull kampjun, specimen u data verġni. Ħażna u żamma ta' rekords Skop: sabiex jiġi stabbilit jekk il-faċilità ġġeneratx rekords adegwati u rapporti u jekk dispożizzjoni adegwata saritx għaż-żamma sigurtà ta' ħażna u ż-żamma ta' rekords u materjal; L-ispettur għandu jiċċekja: - li persuna ġietx identifikata bħala responsabbli għall-arkivju, - il-faċilitajiet ta' arkivju għaż-żamma ta' pjani ta' studju, data verġni (inkluz dak mhux ssoktat minn studji ta' GLP), rapporti finali, kampjuni u specimen u rekords tal-edukazzjoni u taħriġ tal-personnel, - il-proċeduri għar-rikupru ta' materjal arkivjat, - il-proċeduri, minnfejn aċċess għall-arkivji huwa limitat għal personnel awtoriżżat u rekords huma miżmuma ta' personnel li ngħataw aċċess għal data verġni, slides, eċċ., - li kull inventarju huwa miżmum ta' materjal li ħarġet minn, u ritornata, lill-arkivji, - li rekords u materjal huma miżmuma għal perijodu ta' żmien meħtieġ jew xieraq u huwa protett minn telf jew ħsara bil-ħruq, kundizzjonijiet ambjentali avversi, eċċ. Awditajar tal-istudji: Spezzjonijiet fuq il-faċilità ta' test ġeneralment tinkludi, interalia, awditjar ta' studji, li jirrevedu studji għaddejjin jew mitmuma. Awditjar ta' studji speċifiċi huma wkoll kull tant żmien rikjesti mill-Awtoritajiet Regolatorji, u jistgħu jiġu mreġġa ndipendentament minn spezzjonijiet tal-faċilità tat-test. Minnħabba l-varjetà wiesgħa fit-tip ta' ta' studji li jistgħu jiġu awditjati, direzzjoni ġenerali biss hija meħtieġa, u spetturi u oħrajn li jieħdu sehem fl-awditjar ta' studji jkunu meħtieġa dejjem jeżerċitaw ġudizzju dwar in-natura u d-detall tal-eżamijiet tagħhom. L-oġġettiv għandu jkun li jirrikostwixxi l-istudju billi jiġu komparati r-rapport finali mal-pjan ta' studju, PĦS rilevanti, data verġni u materjal arkivjat ieħor. F'ċertu kazijiet spetturi jaf ikollhom bżonn l-assistenza ta' esperti oħra sabiex jiġi mreġġa awditjar ta' studju effettiv, per eżempju, fejn ikun hemm ħtieġa li jiġu eżaminati sezzjonijiet ta' tessut b'mikroskopju. Meta jagħmlu awditjar ta' studju, l-ispettur għandu: - jikseb ismijiet, deskrizzjoni tax-xogħol u sommarji tat-taħriġ u l-esperjenza għal-personnel ingaġġat fl-istudju(/i) bħalma hu d-direttur ta' studju u xjenzati prinċipali, - jiċċekja li hemm impjegati biżżejjed mħarrġa f'setturi rilevanti għall-istudju(/i) magħmula, - jidentifikaw oġġetti individwali ta' apparat jew tagħmir speċċjalizzat użat fl-istudju u j eżamina l-kalibrazzjoni, żamma u rekords ta' servizz ta' t-tagħmir, - jirrevedi r-rekords relatati mal-istabilità tas-sustanzi tat-test, analiżi tas-sustanza ta' test u formulazzjonijiet, analiżi ta' ikel, eċċ., - jipprova jistabilixxi, permezz tal-proċess ta' intervista jekk possibbli, x-xogħol mgħoti ta' individwi magħżula fl-istudju sabiex jiġi aċċertat jekk dawn l-individwi kellhomx iż-żmien sabiex iwettqu ix-xogħlijiet fil-pjan ta' studju jew rapport, - jikseb kopji ta' kull dokumentazzjoni rigward proċeduri ta' kontroll jew partijiet ntegrali li jifformaw parti mill-istudju, inkluz: (i) il-pjan ta' studju; (ii) PĦS fl-użu fiż-żmien li twettaq l-istudju; (iii) reġistri, kotba tal-laboratorju, inkartamenti, worksheets, karti stampati ta' data mill-kompjuter, eċċ.; iċċekjar ta' kalkulazzjonijiet, fejn xieraq; (iv) ir-rapport finali. Fi studji li fihom annimali (i.e., ġrieden u mammiferi oħra) huma wżati, l-ispetturi għandhom isegwu ċertu perċentwali ta' annimali ndividwali mal-wasla fil-faċilità ta' test sal-awtopsja. Għandhom jagħtu attenzjoni partikolari għar-rekords relatati ma': - piż tal-ġisem tal-annimal, ikel/teħid ta' ilma, formulazzjoni ta' dożi u amministrazzjoni, eċċ., - osservazzjonijiet kliniċi u riżultati tal-awtopsja, kimika klinika, - patoloġija Tlestija ta' l-ispezzjoni jew awditjar ta' studju Meta spezzjoni fuq faċilità ta' test jew verifika ta' studju ikun mitmum, l-ispettur għandu jkun lest li jiddiskuti ir-riżultati tiegħu ma' rappreżentanti tal-faċilità tat-test f'konferenza ta' egħluq u għandu jipprepara rapport bil-miktub, i.e., ir-rapport tal-ispezzjoni. Spezzjoni ta' faċilità ta' test ta' kull faċilità kbira x'aktarx tirrivela numru ta' devjazzjonijiet minuri mill-prinċipji ta' GLP imma, normalment, dawn ma jkunux daqshekk serji li jaffetwaw il-validità tal-istudji li joħorġu minn dik il-faċilità tat-test. F'tali kazijiet, huwa ġustifikat għall-ispettur li jirraporta li l-faċilità tat-test qed jaħdem b'mod konformi mal-prinċipji ta' GLP skond il-kriterji stabbilita mill-Awtorità ta' Monitoraġġ (nazzjonali) ta' GLP. Madankollu, dettalji tan-nuqqasijiet jew żbalji misjuba għandhom jiġu provduti lill-faċilità ta' test u assigurazzjonijiet mogħtija mill-management superjuri li azzjoni ttieħed sabiex tirrimedjhom. L-ispettur jista jkun meħtieġ li jerġa jżur il-faċilità wara perijodu ta' żmien sabiex jivverifika li l-azzjoni meħtieġa ittieħdet. Jekk kull devjazzjoni serja mill-prinċipji ta' GLP hija ddentifikata matul spezzjoni tal-faċilità ta' test jew verifika ta' studju li, fl-opinjoni tal-ispettur, tista' taffetwa l-validità ta' t-tali studju, jew ta' studji oħra għaddejjin fil-faċilità, l-ispettur għandu jirraporta lura lill-Awtorità ta' Monitoraġġ (nazzjonali) ta' GLP. L-azzjoni meħuda minn dik l-Awtorità u/jew tal-Awtorità Regolatorja, kif xieraq, tiddependi fuq in-natura u l-firxa ta' nuqqas ta' konformità u tad-dispożizzjonijiet legali u/jew amministrattivi fi ħdan il-programm ta' konformità ta' GLP. Meta verifika ta' studju tkun saret fuq talba tal-Awtorità Regolatorja, rapport sħiħ tar-riżultati għandu jkun ippreparat u mibgħut permezz tal-Awtorità ta' Monitoraġġ (nazzjonali) ta' GLP rilevanti. [1] ĠU L 145, tal-11.6.1988, p. 35. [2] ĠU L 11, tat-13.1.1990, p. 37. [3] ĠU L 15, tas-17.1.1987, p. 29.